Hän kylvää
Päivin ihmiset leikkiä lyö,
 kuolema kylvää, kun saapuu yö.
 Kuolema kylvää.

 Kulkee ja kylvää,
 kylvää, ah kylvää –
 kalpeita liljoja, arkoja ruusuja,
 mimoosia, mustia orvokkeja,
 hyasintteja sairaita, nääntyviä.

 Kulkee ja kylvää,
 kylvää, ah kylvää –
 hymyä valjua, itkua arkaa,
 sairasta kaipuuta, synkintä tuskaa,
 toivottomuutta.

 Päivin ihmiset leikkiä lyö,
 kuolema kylvää, kun saapuu yö.
 Kuolema kylvää.

Sigbjørn Obstfelder